### Výbor

*Národnej rady Slovenskej republiky*

*pre nezlučiteľnosť funkcií*

13. schôdza výboru

**187**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 18. októbra 2017

k Prehľadu Výboru Národnej rady Slovenskej republiky pre nezlučiteľnosť funkcií o došlých oznámeniach funkcií, zamestnaní, činností a majetkových pomerov verejných funkcionárov za september – október 2017.

**Výbor Národnej rady Slovenskej republiky**

**pre nezlučiteľnosť funkcií**

## A. z a č í n a k o n a n i e

vo veci ochrany verejného záujmu a zamedzenia rozporu záujmov podľa čl. 9 ods. 2 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. za porušenie povinnosti podať oznámenie do 30 dní po uplynutí jedného roka odo dňa skončenia výkonu verejnej funkcie v zmysle čl. 8 ods. 5 ústavného zákona č. 357/2004 Z. z. v znení ústavného zákona   
č. 545/2005 Z. z. voči Ivanovi Máčovskému, bývalému štátnemu tajomníkovi Ministerstva obrany Slovenskej republiky (z verejnej funkcie bol odvolaný 14.9.2016, oznámenie mal podať do 16.10.2017, oznámenie do dnešného dňa nepodal);

## B. ž i a d a

predsedu výboru,

aby zabezpečil vyžiadanie stanoviska dotknutého verejného funkcionára k uzneseniu o začatí konania v súlade s čl. 9 ods. 4 ústavného zákona č 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005   
Z. z. a iné nevyhnutné stanoviská pre rozhodnutie vo veci;

## C. u r č u j e

## poslanca Jána Kecskésa

za spravodajcu Výboru Národnej rady Slovenskej republiky pre nezlučiteľnosť funkcií v konaní vo veci ochrany verejného záujmu a zamedzenia rozporu záujmov voči verejnému funkcionárovi Ivanovi Máčovskému, bývalému štátnemu tajomníkovi Ministerstva obrany Slovenskej republiky (č. konania VP/40/17/K).

Martin **P o l i a č i k**

predseda výboru

Jozef **L u k á č**

Róbert **P u c i**

overovatelia výboru